

**Индустрияландыру картасы туралы**

***Күшін жойған***

Қазақстан Республикасы Үкіметінің 2014 жылғы 31 желтоқсандағы № 1418 қаулысы. Күші жойылды - Қазақстан Республикасы Үкіметінің 2023 жылғы 7 ақпандағы № 78 қаулысымен

      Ескерту. Күші жойылды - ҚР Үкіметінің 07.02.2023 № 78 қаулысымен.

      Ескерту. Қаулының тақырыбы жаңа редакцияда - ҚР Үкіметінің 28.04.2017 № 231 қаулысымен.

      "Қазақстан Республикасын индустриялық-инновациялық дамытудың

      2015 – 2019 жылдарға арналған мемлекеттік бағдарламасын бекіту туралы және "Мемлекеттік бағдарламалар тізбесін бекіту туралы" Қазақстан Республикасы Президентінің 2010 жылғы 19 наурыздағы № 957 Жарлығына толықтыру енгізу туралы" Қазақстан Республикасы Президентінің 2014 жылғы 1 тамыздағы № 874 Жарлығын іске асыру мақсатында Қазақстан Республикасының Үкiметi **ҚАУЛЫ ЕТЕДI:**

      1. Қоса беріліп отырған индустрияландыру картасы бекітілсін.

      Ескерту. 1-тармақ жаңа редакцияда - ҚР Үкіметінің 28.04.2017 № 231 қаулысымен.

      2. Жауапты мемлекеттік органдар мен "Самұрық-Қазына" ұлттық әл-ауқат қоры" акционерлiк қоғамы ай сайынғы негізде есепті айдан кейінгі айдың 10-күніне дейінгі мерзімде Қазақстан Республикасының Индустрия және инфрақұрылымдық даму министрлігіне жобалардың іске асырылу барысы туралы жиынтық ақпарат берсін.

      Ескерту. 2-тармақ жаңа редакцияда - ҚР Үкіметінің 23.12.2020 № 878 қаулысымен.

      3. Қазақстан Республикасының Индустрия және инфрақұрылымдық даму министрлігі тоқсан сайын, есепті тоқсаннан кейінгі айдың 15-күніне дейінгі мерзімде Қазақстан Республикасының Үкіметіне жобалардың іске асырылу барысының мониторингі бойынша ақпарат берсін.

      Ескерту. 3-тармақ жаңа редакцияда - ҚР Үкіметінің 23.12.2020 № 878 қаулысымен.

      4. Осы қаулы 2015 жылғы 1 қаңтардан бастап қолданысқа енгізіледі.

|  |
| --- |
| *Қазақстан Республикасының* |
| *Премьер-Министрі* | *К.Мәсімов* |

|  |  |
| --- | --- |
|  | Қазақстан Республикасы Үкіметінің 2014 жылғы 31 желтоқсандағы № 1418 қаулысымен бекітілген |

**Индустрияландыру картасы**

      Ескерту. Индустрияландыру картасы жаңа редакцияда - ҚР Үкіметінің 23.12.2020 № 878 қаулысымен; өзгеріс енгізілді - ҚР Үкіметінің 25.10.2021 № 762 қаулысымен.

|  |  |  |  |  |  |
| --- | --- | --- | --- | --- | --- |
| **Р/с**  **№** | **Жобаның атауы** | **Жауапты мемлекеттiк орган және/немесе ұлттық холдинг** | **Өңiр** | **Жобаға өтiнiш берушi** | **Iске асыру мерзiмi\*/ жобаның мәртебесі** |

      кестенің жалғасы

|  |  |  |  |  |  |
| --- | --- | --- | --- | --- | --- |
| 1 | 2 | 3 | 4 | 5 | 6 |
| 1. | Болат өндiрiсiн жылына 5 млн тоннаға дейiн ұлғайту | ИИДМ | Қарағанды облысы | "АрселорМиттал Теміртау" АҚ | 2010 – 2022 жылдар |
| 2. | Алып тасталды - ҚР Үкіметінің 25.10.2021 № 762 қаулысымен. | | | | |
| 3. | Алып тасталды - ҚР Үкіметінің 25.10.2021 № 762 қаулысымен. | | | | |
| 4. | Рельсті арқалық зауытын салу | ИИДМ, Ақтөбе облысының әкімі | Ақтөбе облысы | "Ақтөбе рельсті арқалық зауыты" ЖШС | 2012 – 2015 жылдар |
| 5. | Өскемен қаласында толық циклдi автозауыт және автоқұрамдауыштар шығаратын технопарк салу | ИИДМ | Шығыс Қазақстан облысы | "АЗИЯ АВТО Қазақстан" АҚ | 2010 – 2022 жылдар |
| 6. | Минералды тыңайтқыштар өндіретін зауыт салу | ИИДМ | Жамбыл облысы | "ЕвроХим-Тыңайтқыш" ЖШС | 2011 – 2021 жылдар |
| 7. | Қызылорда қаласында қуаты жылына 197,1 мың тонна табақты шыны өндіретін және өңдейтін зауыт салу | ИИДМ | Қызылорда облысы | "Орда Гласс" ЖШС | 2013 – 2021 жылдар |
| 8. | Алып тасталды - ҚР Үкіметінің 25.10.2021 № 762 қаулысымен. | | | | |
| 9. | Интеграцияланған газ-химия кешенін салу (бірінші фаза) | ЭМ, "Самұрық-Қазына" ҰӘҚ" АҚ (келісу бойынша) | Атырау  облысы | "Kazakhstan  Petrochemical  Industires Inc." ЖШС,  "АЛМЭКС ПЛЮС фирмасы" ЖШС | 2010 – 2022 жылдар |
| 10. | Интеграцияланған газ-химия кешенiн салу (екінші фаза) | ЭМ, "Самұрық-Қазына" ҰӘҚ" АҚ (келісу бойынша) | Атырау  облысы | "KLPE" ЖШС | 2010 – 2025 жылдар |
| 11. | К5 экологиялық класты мотор отынының өндірісі | ЭМ | Батыс Қазақстан облысы | "Конденсат" АҚ | 2012 – 2016 жылдар |
| 12. | Алып тасталды - ҚР Үкіметінің 25.10.2021 № 762 қаулысымен. | | | | |
| 13. | Алып тасталды - ҚР Үкіметінің 25.10.2021 № 762 қаулысымен. | | | | |
| 14. | "Шалқия" полиметалл кен орны базасында КБК салу | ИИДМ, "Самұрық-Қазына" ҰӘҚ" АҚ (келісу бойынша) | Қызылорда облысы | "Тау-Кен Самұрық" ҰТК" АҚ | 2014 – 2023 жылдар |
| 15. | Қарағанды кешенді қорытпа зауытын салу | ИИДМ | Қарағанды облысы | "Қарағанды кешенді қорытпалар зауыты" ЖШС | 2011 – 2022 жылдар |
| 16. | Алып тасталды - ҚР Үкіметінің 25.10.2021 № 762 қаулысымен. | | | | |
| 17. | Үшхлорлы фосфор және глифосат өндірісі | ИИДМ, "Самұрық-Қазына" ҰӘҚ" АҚ (келісу бойынша) | Жамбыл облысы | "Біріккен химия компаниясы" ЖШС | 2014 - 2021 жылдар |
| 18. | Минералды тыңайтқыштар шығаратын зауытты жаңғырту (2-кезең) | ИИДМ | Маңғыстау облысы | "ҚазАзот" ЖШС | 2015 – 2021 жылдар |
| 19. | Минералды тыңайтқыштар шығаратын зауытты жаңғырту | ИИДМ | Жамбыл облысы | "Қазфосфат" ЖШС | 2015 – 2020 жылдар |
| 20. | Кальцийлендірілген сода өндіру зауытын салу | ИИДМ | Қызылорда облысы | "АралСода" ЖШС | 2017 – 2021 жылдар |
| 21. | Үлкен диаметрлі дәнекерленген болат құбырларын өндіретін зауыт салу | ИИДМ | Алматы қаласы | "Эйжа Стил Пайп Корпорейшн" ЖШС | 2015 – 2018 жылдар |
| 22. | Ферросилиций өндіру зауытын салу | ИИДМ | Қарағанды облысы | "YDD Corporation" ЖШС | 2017 – 2019 жылдар |
| 23. | Ақтоғай КБК өңдеу қуатын жұмыс істеп тұрған сульфидий фабрикасын қайталау арқылы кеңейту | ИИДМ | Шығыс Қазақстан облысы | "KAZ Minerals Aktogay" ЖШС | 2018 – 2021 жылдар |
| 24. | ЭТБЭ/МТБЭ және ұнтақ полипропилен шығаратын зауыт салу | ЭМ | Шымкент қаласы | "Шымкент Химия Компаниясы" ЖШС | 2017 – 2022 жылдар |
| 25. | Тау-кен комбинаты құрылысы және "Айдарлы" мыс кен орнын және "Жанар" жерасты суы кен орнын өнеркәсіптік игеру | ИИДМ | Шығыс Қазақстан облысы | "Айдарлы Проджект (AidarlyProject)" ЖШС | 2019 – 2069 жылдар |
| 26. | Ақмола облысы Бурабай және Бұланды аудандарында инженерлік инфрақұрылымын орналастырумен жылына 5,0 млн тонна кен өндіретін тау-кен гидрометаллургия кешенінің құрылысы | ИИДМ | Ақмола облысы | "RGProcessing" ЖШС, "RGGold" ЖШС | 2018 – 2022 жылдар |
| 27. | Қуаты жылына 400 000 тонна кальцийленген сода зауытының құрылысы | ИИДМ | Жамбыл облысы | "Qazaq-Soda" ЖШС | 2020 – 2022 жылдар |
| 28. | Екібастұз қаласында ферроқорытпа зауытын салу | ИИДМ | Павлодар облысы | "EkibastuzFerro Alloys" ЖШС | 2021 – 2023  жылдар |

      \* iске асырылуы республикалық бюджеттен қаражат бөлуге де байланысты жобалар бойынша іске асыру мерзімдері тиiстi кезеңдерге арналған республикалық бюджетте көзделген қаражат көлемiне байланысты нақтыланатын болады

      Ескертпе: аббревиатуралардың толық жазылуы:

|  |  |  |
| --- | --- | --- |
| АҚ | - | акционерлiк қоғам |
| ЖШС | - | жауапкершiлiгi шектеулi серiктестiк |
| ИИДМ | - | Қазақстан Республикасы Индустрия және инфрақұрылымдық даму министрлігі |
| МӨЗ | - | мұнай өңдеу зауыты |
| МХЗ | - | мұнай-химия зауыты |
| "Самұрық-Қазына" ҰӘҚ" АҚ | - | "Самұрық-Қазына" ұлттық әл-ауқат қоры" акционерлiк қоғамы |
| "Тау-Кен Самұрық" ҰТК" АҚ | - | "Тау-Кен Самұрық" ұлттық тау-кен компаниясы" акционерлiк қоғамы |
| ЭМ | - | Қазақстан Республикасы Энергетика министрлiгi |

     

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК